మార్క్ రిచర్డ్‌సన్

మార్క్ హంటర్ రిచర్డ్‌సన్ (జననం 1971, జూన్ 11) న్యూజీలాండ్ మాజీ క్రికెటర్. ఎడమ చేతి ఓపెనింగ్ బ్యాట్స్‌మెన్ గా రాణించాడు. 2000 - 2004 మధ్యకాలంలో 38 టెస్ట్ మ్యాచ్‌లలో న్యూజీలాండ్‌కు ప్రాతినిధ్యం వహించాడు. క్రికెట్ కెరీర్‌లో ఆక్లాండ్, బకింగ్‌హామ్‌షైర్, ఒటాగో కోసం అలాగే హాక్ కప్‌లో డునెడిన్ మెట్రోపాలిటన్ తరపున కూడా ఆడాడు.

అంతర్జాతీయ క్రికెట్ 
ఎడమచేతి వాటం స్పిన్నర్‌గా రిచర్డ్‌సన్ తన కెరీర్‌ను ప్రారంభించాడు. 10వ స్థానంలో బ్యాటింగ్ కూడా చేశాడు. 29 సంవత్సరాల వయస్సులో న్యూజిలాండ్‌కు ఓపెనింగ్ బ్యాట్స్‌మన్‌గా ఎంపికయ్యాడు.

టెస్టుల్లో రిచర్డ్‌సన్ 44.77 సగటుతో 2776  పరుగులు చేశాడు. ఇందులో నాలుగు సెంచరీలు, 19 అర్ధసెంచరీలు ఉన్నాయి. 2001లో పాకిస్తాన్‌తో జరిగిన మ్యాచ్‌లో ఏకైక టెస్ట్ వికెట్ తీశాడు.

క్రికెట్ తర్వాత 
రిచర్డ్‌సన్ 2006 నుండి 2020 వరకు ఎస్కెవై స్పోర్ట్స్‌కు క్రికెట్ వ్యాఖ్యాతగా ఉన్నాడు. 2020 నుండి స్పార్క్ స్పోర్ట్‌కు వ్యాఖ్యాతగా ఉన్నాడు. 2006 ఫిబ్రవరి నుండి 2016 డిసెంబరు వరకు ఆండ్రూ ముల్లిగాన్‌తో కలిసి ప్రైమ్ షో ది క్రౌడ్ గోస్ వైల్డ్‌తో సహ-హోస్ట్ చేశాడు. 2012 నుండి ది బ్లాక్ ఎన్.జెడ్.కి హోస్ట్‌గా ఉన్నాడు. 2017 ఫిబ్రవరి నుండి 2021 డిసెంబరు వరకు ది ఏఎం షోలో స్పోర్ట్ ప్రెజెంటర్‌గా ఉన్నాడు. 2022 మార్చి నుండి 2023 మార్చి వరకు టుడే ఎఫ్ఎంలో లేహ్ పనాపాతో మధ్యాహ్నం టాక్‌బ్యాక్ హోస్ట్‌గా కూడా ఉన్నాడు.

2018 బడ్జెట్ తర్వాత, రిచర్డ్‌సన్ తన అద్దెదారులకు ప్రభుత్వ బడ్జెట్ కారణంగా నష్టాలను భర్తీ చేయడానికి వారి అద్దెలు పెరుగుతాయని చెప్పాడు.

మూలాలు

బాహ్య లింకులు 
 

న్యూజీలాండ్ క్రికెట్ క్రీడాకారులు
న్యూజీలాండ్ టెస్ట్ క్రికెట్ క్రీడాకారులు
న్యూజీలాండ్ వన్డే క్రికెట్ క్రీడాకారులు
జీవిస్తున్న ప్రజలు
1971 జననాలు